钦定古今图书集成/方舆汇编/职方典/第1404卷 > 《思贤堂记》谭惟寅
## 钦定古今图书集成/方舆汇编/职方典/第1404卷 > 《思贤堂记》谭惟寅

淳祐十二年春，作思贤堂，夏日至堂成。“思贤者孰谓？
在唐肃宗时，则有若元结次山；在代宗时，则有若王
德翃；在德宗时，则有若戴叔伦幼公；在顺宗时，则有
若韦丹文明；在宋建炎间时，则有若王次翁思慕。此
五贤者，其人也。”五贤治官之实，吾能举其概，用以训耕织、兴学校，济贫民，自鬻者归之。筑川城十三里，开
屯田二十有四所，事见《循吏传》。结身谕蛮方，绥定八
州，翃殄贼寇，悉复故地。叔伦招怀彝落，威名远畅，史
臣大书，不可磨也。次翁慕元结为人，取结在道州时，
乞免科率二奏，刻之石，其言曰：“庶不堕元子之政。”志
向如此，治绩可想也。吾乃以思其人，求其心，推为政
术，积为治，行吾志也。堂之东有三房，曰内省，资拙才
劣，不能寡其过，故省躬而自检也。西轩二：其一曰“延
老”，见老者于此而问政也；其二曰“乐山”，因容山以取
义也。山高五百丈，延袤千里，巍峻厚重，正与轩对，吾
朝挹其爽气，而夕景其高棱，有契于心，以静为德，仁
者之事“也。然此非我所得有，后人之志与我同耶？勿
改可也；其异耶？改之”无不可。五月朔日，率郡属展敬
于五贤，致一奠之礼。或曰“盍记之”，乃书。